Sangen er skrevet av bandet selv, og ble skrevet med formål om å være en slags vuggesang. I et intervju uttalte bandet at sangen skal distrahere lytteren og få dem til å glemme «alt det vonde som skjer i verden». Målet er også at seerne og lytterne skal oppleve fremføringen av sangen som en «rockekonsert på scenen». Sangen har engelsk tekst, med et avsluttende vers på latvisk.